XIX դարի փոստային կայան (Ակսայ)

**XIX դարի փոստային կայան** (), ճարտարապետական համալիր, Ռոստովի մարզի Ակսայ քաղաքի թանգարան, որը հիմնադրվել է 1992 թվականին։

## Նկարագրություն
Մտնում է Ակսայի ռազմապատմական թանգարանի կազմի մեջ։ Թանգարանը համագործակցում է քաղաքի կրթական հաստատությունների, կազմակերպությունների և ձեռնարկությունների հետ։ Այցելուների համար կարդացվում են քաղաքի պատմության և Դոնի երկրամասի մասին դասախոսություններ, կազմակերպվում են էքսկուրսիաներ, տարբեր միջոցառումներ։

Փոստային կայանը բնակելի և տնտեսական շինություններից բաղկացած ճարտարապետական համալիր է, գտնվում է Ակսայ քաղաքի կենտրոնում, Դոնի նախկին գետանցարանի մոտ։ Թանգարանն ունի մի քանի մշտական ցուցադրություն, որոնք գտնվում են թանգարանի շենքում։

Թանգարանը վերստեղծում է XIX դարի փոստային կայանի բնորոշ տեսքը։

Թանգարանի տարածքում գտնվում են.
* փոստային վերակացուի տունը,
* հյուրանոցի շենքը,
* ջրհոր,
* կառքամառան,
* զրուցարան հանգստի համար։

Կայանը Ռուսաստանի մշակութային ժառանգության օբյեկտ է։

## Ցուցադրություններ
Թանգարանի կենտրոնական ցուցահանդեսը` «Ակսայի փոստը», հյուրերին ծանոթացնում է ստանիցայի փոստի պատմությանը։ Փոստն այստեղ գործել է դեռևս XVIII դարում և եղել է ժամանակակից ավտոկայանների նախատիպը։ Այստեղ շուրջօրյա ընդունել են հանրակառքերն ու կառքերը։ Թանգարանի շենքում վերստեղծվել է փոստային կայանի ինտերիերը։

Թանգարանի տարածքում գործում են հետևյալ մշտական ցուցադրությունները.
* «Ակսայի հին տարեգրություն»  ցուցահանդես, որտեղ ներկայացված են հնագույն բույսերի և կենդանիների քարացուկներ և մնացորդներ, նաև քարի դարի, բրոնզի դարի, երկաթի դարի և միջնադարի հնագիտական գտածոներ, որոնք հայտնաբերվել են Ակսայ գետի ավազանում
* կառքամառանի շենքում և բակում ցուցադրվում է XIX դարի վերջի -  XX դարի սկզբի կենդանաքաշ տրանսպորտի հավաքածուն` սայլեր, սահնակներ, կառքեր, ֆաետոններ և սայլակառքեր։

## Տոներ
Ամեն տարի հունիսի առաջին շաբաթ օրը փոստային կայանում տեղի է ունենում «Պուշկինյան տոն» ի պատիվ Ակսայ ստանիցա 1820 և 1829 թվականներին Ալեքսանդր Պուշկինի այցելության։

## Պատմություն

Թանգարանն աշխատում է սկսած 1992 թվականից։

Ակսայի փոստային կայանով տարբեր տարիներին անցել են Ալեքսանդր Պուշկինը, Միխայիլ Լերմոնտովը, Ալեքսանդր Գրիբոյեդովը, Լև Տոլստոյը, Ալեքսեյ Տոլստոյը, Նիկոլայ I-ը, Ալեքսանդր I-ը, Ալեքսանդր II-ը, Պյոտր Չայկովսկին, Նիկոլայ Ռաևսկին, աքսորյալ դեկաբրիստները և Ռուսական կայսրության այլ նշանավոր գործիչներ։

1985 թվականին ներկայիս թանգարանի մուտքի մոտ բացվել է «Գետանց» հուշարձանը, որը թեք պատվանդանի վրա զինվորական բեռնատար մեքենա է։  Մեքենայի մոտ` պատվանդանին, տեղադրված են զենիթային թնդանոթներ։ Հուշարձանը կանգնեցվել է Հայրենական մեծ պատերազմի իրադարձությունների հիշատակին։ 1941-1943 թվականներին Ակսայսկայա ստանիցան երկու անգամ օկուպացրել են գերմանա-ֆաշիստական զավթիչները։ Այստեղ թեժ մարտեր են ընթացել։ 1942 թվականին 485-րդ հրետանային գնդի 3-րդ դիվիզիոնի զենիթային մարտկոցը պաշտպանել է քաղաքի բնակիչների Դոն գետով տարհանումը։

## Պատկերասրահ

Почтовая станция1.JPG|Վերստասյուն փոստային կայանում
Контора почтовой станции.JPG|Փոստային կայանի գրասենյակը
Гостиница почтовой станции.JPG|Փոստային կայանի հյուրանոցը
Аксайская почтовая станция, где останавливался А.С.Пушкин 1.JPG|Փոստային կայանը և Ա. Պուշկինի կիսանդրին
Почтовая станция въезд.JPG|Փոստային կայանի մուտքը
Музей "Почтовая станция".JPG|Փոստային կայանը


## Ծանոթագրություններ

## Արտաքին հղումներ
*Город Аксай. Объекты туризма. Туризм в Донском крае.  Портал «Донские зори»; Борис Панасюк. Проверено 3 июля 2017. 
*История образования Аксайского района. Район: История. Ростовская область, г. Аксай: Администрация Аксайского района. 
*Аксайский музей «Почтовая станция XIX века». Путеводитель: Достопримечательности: Россия — Юг: Ростовская область. М.: Туристический портал «В отпуск.ру».

Կատեգորիա:1992 հիմնադրումներ Ռուսաստանում
Կատեգորիա:1992 հիմնադրված թանգարաններ
Կատեգորիա:Ռոստովի մարզի թանգարաններ
Կատեգորիա:Ռուսաստանի մշակութային ժառանգության օբյեկտներ
Կատեգորիա:Փոստային թանգարաններ